b'\n_START_ARTICLE_\nFilip Belgijski\n_START_SECTION_\nZgodnje \xc5\xbeivljenje\n_START_PARAGRAPH_\nFilip se je rodil 15. aprila 1960 v \xc4\x8dasu vladavine svojega strica kralja Baudouina. Njegov o\xc4\x8de princ Albert, princ Li\xc3\xa8gnski (kasneje kralj Albert II.) je bil drugi sin kralja Leopolda III. in mlaj\xc5\xa1i brat Baudouina. Njegova mati Paola, princesa Li\xc3\xa8gska (kasneje kraljica Paola), je h\xc4\x8derka italijanskega aristokrata Fulca VIII, princa Ruffa di Calabria. Njegova mati je potomka iz francoske hi\xc5\xa1e La Fayette in kralj je potomec Gilberta du Motierja, markiza de Lafayetta in Marie Adrienne Fran\xc3\xa7oise de Noailles. Njegovi botri so bili njegov dedek kralj Leopold III. in njegova babica donna Luisa Ruffo di Calabria._NEWLINE_Rodil se je v gradu Belv\xc3\xa9d\xc3\xa8re v Laeknu, severno od Bruslja. Kr\xc5\xa1\xc4\x8den je bil en mesec kasneje, 17. maja, v cerkvi Saint Jacques-sur-Coudenberg v Bruslju in bil poimenovan Filip po svojem prapradedu princu Filip, grofu Flanderskem. Njegovi botri so bili njegov dedek kralj Leopold III. in njegova babica donna Luisa Ruffo di Calabria.\n_START_SECTION_\nZunanja trgovina\n_START_PARAGRAPH_\n6. avgusta 1993 je vlada Filipa imenovala za \xc4\x8dastnega predsednika sveta belgijske zunanje trgovine. S tem je nasledil svojega o\xc4\x8deta, ki je bil \xc4\x8dastni predsednik od leta 1962. Maja 2003 je bil Filip imenovan za \xc4\x8dastnega predsednika odbora Agencije za zunanjo trgovino._NEWLINE_V tej funkciji je Filip vodil ve\xc4\x8d kot 60 gospodarskih misij. Po zasedbi prestola kot sedmi kralj Belgijcev je to funkcijo prevzela njegova sestra princesa Astrid.\n_START_SECTION_\nVladanje\n_START_PARAGRAPH_\nKralj Albert II. je 3. julija 2013 napovedal, da se bo 21. julija 2013, na belgijski nacionalni dan, odpovedal prestolu v korist svojemu sinu, Filipu. Pribli\xc5\xbeno eno uro po tem, ko je kralj Albert odstopil s prestola, je novi kralj Filip prisegel kot kralj Belgijcev. Njegova najstarej\xc5\xa1a h\xc4\x8di, princesa Elisabeth, je postala njegova naslednica in pri\xc4\x8dakovano, da bo postala belgijska vladarica.'